ความเสี่ยงคาดว่าจะเกิดขึ้นในปี 2022 คืออะไร
ความเสี่ยงของปี 2022 คือ ‘Rate Shock’ และธีมที่น่าสนใจเรียกว่า ‘Hybrid Economy’  ถ้า 2020 คือปีแห่ง Growth Shock กับ Stimulus  และ 2021 คือปีแห่ง Inflation Shock กับ Vaccination ความเสี่ยงคาดว่าจะเกิดขึ้นในปี 2022 ก็ควรเป็น Rate Shock จบ QE เข้าสู่ช่วงดอกเบี้ยขาขึ้น 
 
ขณะที่ชาวโลกเข้าใจแล้วว่าทั้ง Work from Home และ Reopening ต้องเกิดไปพร้อมกัน จึงนิยามให้เป็น Hybrid Economy Theme Rate Shock มีโอกาสเกิดขึ้นในช่วงครึ่งแรกของปี 2022 เพราะเงินเฟ้อสหรัฐฯ ยังจะเร่งตัวขึ้น โอกาสน้อยที่ Fed จะถอนคันเร่งเรื่องดอกเบี้ย เมื่อยีลด์สูงขึ้น การกระตุ้นเศรษฐกิจน้อยลง หุ้นโดยรวมก็มีโอกาสปรับฐาน ยิ่งถ้าดอลลาร์แข็งค่า การลงทุนทั่วโลกก็จะติดแนวต้านไปพร้อมกัน สภาพตลาดน่าจะคล้ายกับปี 2015 การลงทุนบวกสลับลบ สินค้าโภคภัณฑ์มีโอกาสย่อตัวลง ธีมที่คาดว่าจะได้ไปต่อคือ ต้องเป็น Hybrid แบบผสมคนกับหุ่นยนต์ได้ เช่น Autonomous, EV และกลุ่ม Smart Mobility

ส่วนในช่วงครึ่งหลังของปี 2022 ตลาดจะเห็นความจริงว่าเงินเฟ้อสูงไม่ได้อยู่ตลอดไป และตลาดการเงินจะผันผวนหนัก ถ้ามีการปรับดอกเบี้ยขึ้นหลังการลด QE ทันที สภาพตลาดน่าจะคล้ายกับปี 2010 ยีลด์ระยะยาวหยุดขึ้น ตลาดเข้าสู่โหมด Defensive รอดูการเลือกตั้งมิดเทอมในสหรัฐฯ ดอลลาร์มีโอกาสอ่อนค่าดีต่อทองคำ หุ้นตลาดเกิดใหม่ และธีม Hybrid ผสมผสานโลกจริงกับโลกออนไลน์ อย่าง Metaverse, Social Platforms, หรือ E-Commerce มีโอกาสฟื้นตัวกลับมา นอกจากนั้นก็ต้องระลึกไว้เสมอว่า ช่วงที่การเปลี่ยนแปลงเกิดขึ้นเร็วและถี่กว่าปกติเช่นนี้ แม้เป็นธีมระยะยาวก็อาจปันป่วนในระยะสั้น กลยุทธ์การลงทุนที่ดีคือ ต้องเปิดใจ กล้าเปลี่ยน และเตรียมพร้อมรับธีมใหม่ที่จะเกิดขึ้นในอนาคตไปพร้อมกัน
4.ข่าวเศรษฐกิจและการเงิน,5.ความรู้ทางการเงิน